( 454 ) 
subjects , louenge à vous, Sire, qui feussent soubz quel- 
cunque prince chrestien : Cum felix sit ille populus qui 
sub optimo principe vitam agit felicem. 
» Par quoy, Sire, se nous avons son trespas à regret et 
desplaisir, ce n’est point de merveilles : nature l'enseigne 
et raison voeult que sy grands biens et haulx benefices que 
nous avons receupt de lui et de son temps ne soient mis 
ou coullés en oubliance : Ælias ingrata foret patria. 
» Aussi, Sire, les enffans vertueulx poeulvent comme 
doibvent estre regrettés , et leurs bienffais recongneus et 
regraciés à la personne de leurs pères et parens, en tant 
que filiorum virtutes et merita in parentes irradiant : 
celer ne se poeult et ne se doibt, Sire, ce que lealle af- 
fection constraint à dire : Ædhereat linqua mea faucibus 
meis, sy ejus non meminero. 
» Mais, Sire, puisque le plaisir de Dieu a esté le prendre 
et appeller en sa compaignie, nous ne povons à l'encontre : 
Statutum est hominibus semel mori, et Dei statuta et 
- fati ordinem nostris fletibus inmuture non possimus. 
Nous ne le povons recouvrer. 
» À cesle cause, Domine, reffugium factus es nobis, 
et avons fait comme firent les mariniers de Cesar, Sire; 
car , ainsi tristes et desolés que nous estions , avons tourné 
nos cueurs et levé les yeulx de nos entendemens envers 
vostre tres sacrée majesté, comme à nostre appuy , espoir 
et refluge. 
» Eten considérant , Sire, la grace que Dieu nous a fait, 
puisque ainsi est, et que son plaisir est tel de nous avoir F. 
mis et delaissiet ès mains de celuy a quo vita pendet om- 
nium , c'est vous, Sire, qui toujours avés esté nostre con- M 
fort, ayde et soubstenance, avons reprins espoir, miss 
confiance en nos courages , et rejetté de nous toutes doub- 
